Document ID: 32006R1417

KOMISJONI MÄÄRUS (EÜ) nr 1417/2006,
26. september 2006,
millega muudetakse määrust (EÜ) nr 1898/2005, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses koore, või ja kontsentreeritud või realiseerimise meetmetega ühenduse turul
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikleid 10, 15 ja 40,
ning arvestades järgmist:
(1)
Võttes arvesse pagaritoodete, jäätise ja teiste toiduainete valmistamiseks ettenähtud või, kontsentreeritud või ja koore kasutamise eest ning kontsentreeritud või otsetarbimise eest makstavate toetussummade vähenemist, tuleks kohandada pakkumistagatiste suurust ja töötlemistähtaja ületamise korral ka toetuse vähendamist või töötlemistagatiseta jätmist.
(2)
Kogemused on näidanud, et komisjoni määruse (EÜ) nr 1898/2005 (2) teatavaid sätteid tuleks täpsustada.
(3)
Seepärast tuleks määrust (EÜ) nr 1898/2005 vastavalt muuta.
(4)
Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1898/2005 muudetakse järgmiselt:
1.
artikli 6 lõike 1 esimese lõigu punktis b asendatakse sissejuhatavad sõnad järgmiste sõnadega:
“b)
või kasutades ettevõttes, kus võid lõpptoodete valmistamiseks kasutatakse, vähemalt 5 tonni või ekvivalenti kuus või 30 päeva jooksul või vähemalt 45 tonni või ekvivalenti 12 kuu pikkuse perioodi vältel või samu koguseid vahetoodetes:”;
2.
artiklit 13 muudetakse järgmiselt:
a)
lõike 1 punkt c asendatakse järgmisega:
“c)
ettevõtte töötlemis- või kasutusvõimsus on vähemalt viis tonni võid kuus või 30 päeva jooksul või 45 tonni 12 kuu pikkuse perioodi vältel või samaväärne kogus kontsentreeritud võid, koort või vajaduse korral vahetooteid;”;
b)
lõike 2 teine lõik asendatakse järgmisega:
“Asjaomase ettevõtte taotluse korral võivad liikmesriigid ettevõtte esimese lõigu punktis b sätestatud kohustusest vabastada, kui ettevõtte ruumikorraldus võimaldab kõnealuste piimarasvade varusid nõuetekohaselt hoida eraldi ja eristatavalt.”;
3.
artikli 27 lõige 3 asendatakse järgmisega:
“3. Pakkumistagatis on:
a)
61 eurot kontsentreeritud või tonni kohta;
b)
50 eurot sekkumisvõi, või ja artikli 4 lõike 1 punkti b alapunktis ii osutatud vahetoodete tonni kohta;
c)
22 eurot koore tonni kohta.”;
4.
artikli 28 lõige 4 jäetakse välja;
5.
artikli 35 lõige 2 asendatakse järgmisega:
“2. Kui artikliga 11 ettenähtud tähtaegu ületatakse ja kui kohaldatakse artikli 6 lõike 1 punktis b sätestatud kasutusviisi, vähendatakse toetussummat 15 % ja seejärel 2 % järelejäävast summast iga päeva kohta, kui ei ole tegemist vääramatu jõuga.”;
6.
artikli 45 lõike 1 teine lõik asendatakse järgmisega:
“Määruse (EMÜ) nr 3002/92 artiklis 2 sätestatud kontrollimeetmeid kohaldatakse ka käesoleva määruse artiklis 5 osutatud toodete suhtes alates käesoleva määruse artiklis 8 osutatud toimingute algusest, ilma märgistusaineteta kontsentreeritud või puhul alates valmistamiskuupäevast, piimarasva puhul alates tootmiskuupäevast või vahetoodete valmistamiseks kasutatud märgistusaineteta või puhul alates kasutamiskuupäevast kuni kasutamiseni lõpptoodete valmistamiseks.”;
7.
artikli 53 lõikes 2 asendatakse summa “100 eurot” summaga “61 eurot”;
8.
artikli 58 lõige 2 asendatakse järgmisega:
“2. Kui kauba jaemüüki võtmise tõendamiseks tuleb kasutada kontrolleksemplari T 5 ja seda ei ole 12 kuu jooksul pärast artikli 49 lõike 3 kohast pakkumiste esitamise tähtaega tagatist hoidvasse asutusse tagastatud huvitatud isikust sõltumatutel asjaoludel, võib kõnealune isik esitada pädevale asutusele enne käesoleva artikli lõike 1 esimeses lõigus osutatud 15 kuu pikkuse tähtaja möödumist põhjendatud taotluse võrdväärse kohtlemise kohta koos tõendavate dokumentidega, sealhulgas veodokumendi ja dokumendi, mis tõendab kontsentreeritud või võtmist jaemüüki.”;
9.
artikli 62 lõige 2 asendatakse järgmisega:
“2. Lõikes 1 osutatud ajavahemiku ületamise korral vähendatakse toetussummat 15 % ja seejärel 2 % järelejäävast summast iga päeva kohta, kui ei ole tegemist vääramatu jõuga.”;
10.
artikli 63 lõike 2 punkt f asendatakse järgmisega:
“f)
ettevõte kohustub edastama artiklis 67 osutatud kontrollimise eest vastutavale asutusele oma tootmiskava tootmispartiide kaupa asjaomase liikmesriigi määratud korra kohaselt.”;
11.
VIII, XIII ja XV lisa muudetakse vastavalt käesoleva määruse lisale.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Artikli 1 punkte 3, 4, 5, 7 ja 9 kohaldatakse nende pakkumismenetluste suhtes, mille puhul pakkumiste esitamise tähtaeg lõpeb pärast 1. oktoobrit 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 26. september 2006

Labels: 3
17
19